Source: https://www.osenioroch.sk/33/starobny-dochodca-a-odstupne-uniqueidmRRWSbk196Fv3xOw8VyVmJM-ZJsUt7suc-obqkBoZKKwIlum9HlTxw/?uri_view_type=5
Timestamp: 2019-06-16 09:32:17+00:00

Document:
Starobný dôchodca a odstupné | O senioroch
16.5.2013, JUDr. et Mgr. Jozef Toman, PhD., Zdroj: Verlag Dashöfer
Starobný dôchodca, ktorý poberá dôchodok a aj pracuje na dobu neurčitú. Má nárok na odstupné a odchodné pri skončení pracovného pomeru z dôvodu nadbytočnosti a v akej výške?
Otázka je príliš všeobecná. Nie je uvedené napr. koľko rokov zamestnanec pracuje u zamestnávateľa v pracovnom pomere (takže nie možné určiť výšku odstupného), ani či ide o prvé skončenie pracovného pomeru po nadobudnutí nároku na starobný dôchodok (takže nie je možné posúdiť nárok na odchodné).
V prípade skončenia pracovného pomeru s poberateľom starobného dôchodku Zákonník práce počíta len s možnosťou poskytnutia odstupného a odchodného. Ďalšie nároky vo väzbe na skončenie pracovného pomeru vo vzťahu k tomu, že osoba je poberateľom starobného dôchodku Zákonník práce neustanovuje (niektoré plnenia môžu byť dohodnuté v kolektívnej zmluve resp. pracovnej zmluve):
Právnu úpravu reguluje § 76 Zákonníka práce (odstupné).
Podľa § 76 ods. 1 zamestnancovi, s ktorým zamestnávateľ skončí pracovný pomer výpoveďou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume
jeho priemerného mesačného zárobku, ak pracovný pomer zamestnanca trval najmenej dva roky a menej ako päť rokov,
dvojnásobku jeho priemerného mesačného zárobku, ak pracovný pomer zamestnanca trval najmenej päť rokov a menej ako desať rokov,
trojnásobku jeho priemerného mesačného zárobku, ak pracovný pomer zamestnanca trval najmenej desať rokov a menej ako dvadsať rokov,
štvornásobku jeho priemerného mesačného zárobku, ak pracovný pomer zamestnanca trval najmenej dvadsať rokov.
Pozn. § 63 ods. 1 písm. b) je výpovedný dôvod z tzv. nadbytočnosti.
Podľa § 76 ods. 2 zamestnancovi patrí pri skončení pracovného pomeru dohodou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume
jeho priemerného mesačného zárobku, ak pracovný pomer zamestnanca trval menej…

References: § 76
 § 76
 § 63
 § 63
 § 76
 § 63